Маја Митровска

** М-р Маја Митровска **  - музичар, оперска певица, музичар, писател педагог од Битола, родена 1982 година.
## Животопис
М-р Маја Митровска заврши Државно музичко училиште – Битола, во класата на  проф.Пеце Митревски. 
Дипломира и магистрира во класата на  д-р Иванка Нинова - (бугарска мецосопранистка,солист во Софиската национална опера)   на НМА ” Панчо Владигеров” во Софија, Р. Бугарија. 

Се усовршува во Виена, Австрија. Работела со реномираната  Оливера Милјакович (Оливера Миљаковић- член на  Виенската опера, од 1987 до 1991 година работела како професорка во Оперското студио на Државната опера во Виена), како и мастер клас на Мирела Паруто и Антонио Боаје од школата “Санта Чечилија” Рим, Италија.
Од 2009 година со своето семејство живее во Битола, каде што од 2010 година работи како професор по соло пеење во Државното музичко училиште.Работи и на промоција на училиштето преку социјални медиуми, планирање, организација како и координатор за реализација на јубилеен концерт на ДМУ – Битола 2022 год. Член е на жири комисија за дисциплината – соло пеење, на државни и меѓународни натпревари.

## Музичка дејност
Од сценско искуство како професионални компетенции се вбројуваат оперските улоги:
* Папагена од операта "Волшебната флејта" - Волфганг Амадеус Моцарт, Р.Бугарија (деби) 
* Адина, операта"Љубовен напиток" - Гаетано Доницети, Р.Бугарија;
* Адела, оперетата"Лилјакот" - Јохан Штраус (син), Р.Бугарија;
* Розина, операта"Севилски Берберин" - Џоакино Росини, Р.Бугарија;
* Грилета,операта "Аптекарот" -  Јозеф Хајдн, Р.Македонија;
* Евита, мјузикл ”Евита Перон” - А.Л.Вебер, Р.Македонија;
* Надеж, музичко сценска драма “Надеж”, Маја Митровска, Р.Македонија

Настапувала и соработувала со: Национален музички театар “С.Македонски”, Софија, Р.Бугарија; Државна опера - Бургас, Р.Бугарија; Врачанска Филхармонија и  Видинска Филхармонија, Р.Бугарија; Камерен оркестар – Битола; Битолска Oпера; Битолска камерна опера, како и концертна дејност во Р.Македонија и Р.Бугарија.

## Литературна дејност
*Автор е на делото „Ден пред Илинден“. Истото дело е инспирација за создавањето на битовата драма „Вера, љубов и надеж“, која прерасна во музичко-сценска драма „Надеж“, премиерно изведена под Камерна опера – Битола во 2019 година, а подоцна е изведена во склоп на Меѓународниот фестивал „Илинденски денови“.

Децата ѝ се најголема инспирација во творењето, така што се јавува како текстописец на повеќе композиции за детски музички фестивали, детски химни, како и на две музичко-театарски претстави:
*„Преспанска новогодишна елка“ и „Дома за Велигден“. 

*Автор е и на делото „Велинка“ издадено во  „Антолог“, Скопје, 2023 година.

*„Крилестата дружина во музеј", инкузивната-едукативна алатка/сликовница, музеј Битола, 2024 година.

*Дел е од уредничкиот тим на книгата „За музиката“ на академик Георги Здравев.
## Награди
Добитничка е на повеќе државни и меѓународни награди.Покрај за музичките активности носител е и на награди од литературата.
*Добитник е на наградата „Златно перо 2018“ за збирките поезија за деца „Кажувалки“ и „Крукалезен свет“. Дел е од тимот што ја создаде Детската химна на Битола во 2021 година.
*Годинешнанаграда за успешна работа во учебната 2020/2021 година 
## Педагошката дејност
Педагошката дејност ја започнува во 2010 год во ДМУ – Битола. Во досегашната работа остварува настава по соло пеење, вокална техника, прима виста, камерна музика и оркестарска литература. Постојано се усовршува со посета на семинари и обуки.
Член е на жири комисија на меѓународни и државни музички натпревари.
Со своите ученици остварува многубројни концерти и проекти, од кои се издвојува мултимедијалниот проект: ”Средношколски бербер”. Нејзините ученици се добитници на бројни државни и меѓународни награди.

## Наводи

Категорија:Македонски музичари
Категорија:Македонски оперски певици
Категорија:Македонски педагози
Категорија: Македонска музика
Категорија: Македонски класични музичари